**6- Osnovna sredstva**

Hronološki i sistematski proknjižiti sljedeće poslovne transakcije:

1. Kupljena je mašina za rad, čija je kupovna vrijednost po fakturi dobavljača 500€. Primili smo račun od autoprevoznika za usluge prevoza date mašine. Troškovi prevoza iznose 100€. Mašina je stavljena u upotrebu prema zapisniku stručne komisije i odluci nadležnog organa.
2. Prema ugovoru kupljena je korišćena mašina, čija je istorijska nabavna vrijednost 15.000€. Dobavljač je ispostavio fakturu. Kupovna (fakturna) vrijednost mašine je 9.000€. Sredstvo je stavljeno u upotrebu prema komisijskom zapisniku.
3. Po fakturi ino-dobavljača (dobavljača u inostranstvu) kupljena je mašina čija je fakturna vrijednost 3.000€. Uvozna carina, po carinskoj deklaraciji je 800€. Izmirene su obaveze prema Upravi carina iz odobrenog kratkoročnog kredita koji je odobren u iznosu od 3.000€ (izvod i ugovor).
4. Autoprevoznik je poslao fakturu za troškove prevoza uvezene mašine. Troškovi prevoza su 100€. Mašinu je stavljena u upotrebu na osnovu komisijskog zapisnika i odluke.
5. Od izvođača radova primljena je I privremena obračunska situacija. Vrijednost realizovanih radova je 2.800€.
6. Primljena je II privremena obračunska situacija. Ukupna vrijednost realizovanih radova je 3.500€.
7. Primljena je konačna obračunska situacija. Ukupna vrijednost završenih radova je 5.000€. Stručna komisija je izvršila tehnički prijem objekta i objekat je stavljen u upotrebu.

**Odgovorite na sljedeća pitanja:**

1. Kako će preduzeće klasifikovati klima uređaj ako kupljen sa ciljom:
2. dalje prodaje \_\_\_\_\_\_\_\_\_\_\_\_\_\_\_
3. ugradnje u postojeći objekat\_\_\_\_\_\_\_\_\_\_\_\_\_\_\_\_\_
4. ugradnje u objekat koji se gradi \_\_\_\_\_\_\_\_\_\_\_\_\_\_\_\_\_\_\_\_\_\_\_
5. Marina je upravo kupila novi avion koji će koristiti u svojoj aviokompaniji. Avion je proizveden u Njemačkoj i treba da se transportuje do Crne Gore. Troškovi transporta su 80.000€. Marina je planirala da napravi poslovni ručak za sve izvršne direktore njene kompanije kako bi proslavili kupovinu aviona. Procijenjeni troškovi su 20.000€. Da li troškovi prevoza i ručka možemo uključiti u nabavnu vrijednost aviona?
* Ne, ni troškovi prevoza ni troškovi ručka;
* Da, oba troška se kapitalizuju
* Da, samo trošak prevoza
1. Osnovna djelatnost preduzeća je trgovina polovnim automobilima uz mogućnost rentiranja istih. Automobile koje rentiramo ponekad koristimo duze od godinu dana a nekada ih prodamo i prije, ako imamo kupca. Možemo li ova kola klasifikovati kao zalihe iako nisu kupljen sa namjerom da se prodaju? Možemo li ih tretirati kao zalihe duže od jedne godine? Možemo li imati neke automobile kao zalihe a neke kao nekretnine postrojenja i opremu, iako je upotreba ista, samo je različit period upotrebe?

**7:1 Materijal/Roba –nabavna vrijednost:**

Sljedeće poslovne promjene hronoloski i sistematski proknjižite u poslovnim knjigama preduzeća „Ultra sport“:

1. Po fakturi dobavljača i primjenici preduzeca nabavili smo 200kg materijala A po fakturnoj cijeni 3€/kg, 120 kg materijala B po fakturnoj cijeni 5€/kg i 300kg materijala C po fakturnoj cijeni 4€/kg. Troškovi prevoza po fakturi autoprevoznika iznose 150€. Sastaviti pojedinačnu i zbirnu kalkulaciju nabavne vrijednosti materijala.
2. Po otpremnici dobavljača i prijemnici preduzeća nabavili smo 200kg robe A po fakturnoj cijeni 3€. Za prevoz, utovar i istovar primljena je faktura koja glasi na iznos 80€. Sastaviti pojedinačnu i zbirnu kalkulaciju nabavne vrijednosti primljene robe u promet na veliko
3. Od dobavljača smo primili fakturu na iznos 600€, za ranije primljenu robu po otpremnici (veza promjena 2).
4. Od dobavljača smo dobili sljedeće fakture :

A) za nabavku 600kg materijala B koji je utovaren u vozilo. Fakturna vrijednost utovarenog materijala B je 3.000€. Ugovorna klauzula je „franko magacin dobavljača“.

B) za nabavku materijal koji je utovaren u vagon. Fakturna vrijednost 500kg materijala A je 1.500€. Ugovorna klauzula je „franko željeznička stanica kupca“.

1. Primili smo prijemnicu za prijem materijala B u magacin (veza promjena 4a). Troškovi prevoza po fakturi iznose 50€.Troškovi dorade u cilju dovođenja materijala u željeno stanje po fakturi iznose 100€. Sastaviti zbirnu i pojedinačnu kalkulaciju nabavne vrijednosti primljenog materijala.

**7:2:Roba-prodajna vrijednost:**

1. Od drugog preduzeća dobijen je sistem za hlađenje, čija je nabavna vrijednost 12000€, otpisana vrijednost 1.200€, uz preuzimanje obaveze vraćanja neotplaćenog kredita u iznosu od 5.000€ (ugovor). Nismo primili komisijski zapisnik.
2. Prema fakturi i prijemnici br.4 primljena je roba (100 kg robe A po fakturnoj cijeni 20€/kg i 200 kg robe B po fakturnoj cijeni 10€/kg). Primili smo fakturi autoprevoznika za prevoz robe na iznos 150€. Prodajna vrijednost primljene robe A je 25€/kg a robe B je 20€/kg. Roba je smještena u magacin. Sastaviti zbirnu i pojedinačnu kalkulaciju prodajne cijena primljene robe.
3. Od dobavljača je primljena faktura za robu utovarenu u vagon. Fakturna vrijednost 500kg robe A je 10.000€. Ugovorena klauzula je „franko željeznička stanica dobavljača“.

Za vježbanje:

Promet na računima sredstava i izvora sredstava preduzeća”Trgovina promet” na dan 01.7. t.g. je sljedeće:

|  |  |  |
| --- | --- | --- |
| Naziv računa | Duguje | Potražuje  |
| Oprema | 12.500 | 5.000 |
| Ispravka vrijednosti opreme | 3.300 | 6.000 |
| Materijal | 2.742 |  |
| Tekući račun  | 7.000 | 3.000 |
| Roba u prometu na veliko (400kg robe A po 10€/kg) | 10.000 | 6.000 |
| Ukalkulisana razlika u cijeni (u prometu na veliko) | 1.258 | 2.500 |
| 000-neuplaćeni upisani kapital | 6.000 | 3.000 |
| 310-neuplaćeni upisani kapital | 3.000 | 6.000 |
| Akcijski kapital –obične akcije |  | 22.000 |
| Dobavljači u zemlji | 2.000 | 4.300 |
| Investicije u toku (građevinski objekti) | 15.000 | 3.000 |
| Mjenične obaveze  |  | 2.100 |
| Ispravka vrijednosti mjeničnih obaveza | 210 |  |

Prenesite dati promet na račun a zatim hronološki i sistematski proknjižite sljedeće poslovne promjene:

1. Vlasnici su pozvani da uplate preostalu ratu za upisane akcije. Akcionari su uplatili (izvod).
2. Na osnovu prijemnice i otpremnice primili smo 500kg robe A po fakturnoj cijeni 11€/kg. Prema fakturi autoprevoznika troškovi prevoza su 150€. Prodajna cijena bez PDV je 16€/kg. Sastaviti pojedinačnu i zbirnu kalkulaciju za primljenu robu u prometu na veliko.
3. Primili smo konačnu situaciju za izgradnju poslovnog objekta. Vrijednost ukupno izvršenih građevinskih radova je 15.000€.
4. Banka nas obavještava da nam je odobrila kratkoročni krediti u iznosu od 3.000€ i dugoročni namjenski krediti u iznosu od 12.000€ (ugovor i izvod)
5. Od dobavljača je primljena faktura za materijal utovaren u vagon. Fakturna vrijednost 500kg materijala A je 1.000€. Ugovorena klauzula je „franko željeznička stanica kupca“.
6. Izmirili smo obaveze po osnovu otkupa mjenice (izvod)
7. Prema fakturi kupljena je korišćena dizalica za 8.000€. Od dobavljača smo dobili sljedeće podatke o kupljenoj mašini: sadašnja knjigovodstvena vrijednost je 5.000€, a otpisana vrijednost 4.000. Sredstvo je potrebno dopremiti.
8. Skupština otvorenog akcionarskog društva donijela je odluku o povećanju osnovnog kapitala. Izvršena je nova emisija 100 običnih akcija po nominalnoj vrijednosti 70€ po akciji. Emisiona vrijednost je 80 € po akciji. Sve akcije su upisane. Emisiona premija i polovina upisanih akcija su uplaćeni preko tekućeg računa (izvod).